section_heading: Životopis
paragraph_text: Mustafa Mujkanović je rođen 1950. godine u mjestu Suha pokraj Bratunca od roditelja Miralema i Hate. Završio je Osnovnu školu Vuk Karadžić (1957.-1965.). Nakon osnovne škole završio je Gazi Husrev-begovu medresu u Sarajevu koja je tada bila pet godina (1965.-1970.). Oženio se 1979. godine Nizamom Mašić te su roditelji dvoje djece, kćerke i sina. Upisao je izvanredni studij orijentalistike. Bio je član Sabora Islamske zajednice u Bosni i Hercegovini.